Olivia Holt

Olivia Hastings Holt (født 5. august 1997) er en amerikansk skuespiller og artist. Hun er kjent fra Disney XD-serien Kickin' It og  serien Det var ikke meg på Disney Channel. Hun har også spilt i Disney Channel-filmen Girl vs. Monster. Hennes debut-EP, Olivia, ble sluppet av Hollywood Records 15. juli 2016.


== Bakgrunn ==
Olivia Holt ble født i Germantown, Tennessee. Hennes foreldre er Mark og Kim Holt. Da hun var tre år gammel flyttet familien til Nesbit, Mississippi. Hun bedrev gymnastikk i sju år, noe som igjen var med på å gi henne et fortrinn til å spille i serien. I 2011 flyttet hun sammen med familien til Los Angeles.


== Karriere ==


=== TV-serier og -filmer ===
Holt begynte med skuespill i en lokal teaterproduksjon. I en alder av ti år begynte hun som skuespiller i TV-reklame, deriblant for Hasbro, Mattel, Bratz, Littlest Pet Shop og Girl Gourmet.Grunnet Holts talent innenfor gymnastikk, ble hun castet i Disney XDs kampsport-serie Kickin' It, som hadde premiere 13. juni 2011. I serien spilte hun rollefiguren Kim, en av hovedrollene i de tre første sesongene. I sesong 4 hadde hun kun gjesteopptredener, dette i tre episoder. Hun forlot serien i forkant av sesoong 4 til fordel for en annen Disney-produksjon; Det var ikke meg, som hadde premiere 17. januar 2014. I serien spilte hun rollen som Lindy Watson, en nerdete, men atletisk enstøing. Seriens siste episode ble sendt i USA 16. oktober 2015, etter to sesonger. I januar 2017 ble hun castet som Tandy Bowen i Freeforms (tidligere ABC Family) sin kommende TV-serie Cloak & Dagger, basert på tegneserien fra Marvel's Comics.


=== Film ===
I november 2014 ble Holt en del av castet til dramaet Same Kind of Different as Me, regissert av Michael Carney og med Greg Kinnear og Renée Zellweger i ledende roller. I november året etter ble det annonsert at Holt hadde fått en ledende rolle i indiekomedien Class Rank, regissert av Eric Stoltz. I mai 2016 ble det kjent at Holt skulle spille i Scott Peers film Status Update sammen med Ross Lynch.


=== Musikk ===
I filmen Girl vs. Monster, som Holt selv hadde en rolle i, ble det spilt inn tre sanger der hun selv var med på å gjøre vokal. Under Radio Disney Music Awards i 2013 vant hun en pris for beste forelskelsessang med sangen "Had me @ Hello", som var en del av filmens soundtrack. Hun gjorde også en cover-versjon av låten "Winter Wonderland" i forbindelse med albumet Disney Channel Holiday Playlist i 2012. Sangen hennes "Carry On" ble brukt som kjenningsmelodi for [Disneynature sin film Bears i 2014.I oktober 2014, signerte Holt en platekontrakt med Hollywood Records. Debutsinglen "Phoenix" ble sluppet 13. mai 2016, med en påfølgende musikkvideo 23. juni. Debut-EP-en hennes ble sluppet 15. juli.I 2016 dro Holt på sin første turné, the Rise of a Phoenix Tour, sammen med Ryland Lynch, Isac Elliot og Forever in Your Mind.I april 2017 ble hun plukket ut som Elvis Duran's Artist of the Month, idet hun opptrådte på NBCs Today show med låten "History".


== Filmbiografi ==


== Priser og nominasjoner ==


== Referanser ==


== Eksterne lenker ==
Offisielt nettsted 
(en) Olivia Holt – kategori av bilder, video eller lyd på Commons 
(en) Olivia Holt – galleri av bilder, video eller lyd på Commons 
(en) Olivia Holt på Internet Movie Database 
(fr) Olivia Holt på Allociné 
(en) Olivia Holt på AllMovie 
(en) Olivia Holt hos Turner Classic Movies 
(en) Olivia Holt hos Rotten Tomatoes 
(en) Olivia Holt hos TV Guide 
(en) Olivia Holt hos The Movie Database 
(en) Olivia Holt hos Behind The Voice Actors 
(en) Olivia Holt på Apple Music 
(en) Olivia Holt på Discogs 
(en) Olivia Holt på MusicBrainz 
(en) Olivia Holt på SoundCloud 
(en) Olivia Holt på Spotify 
(en) Olivia Holt på Songkick 
(en) Olivia Holt på Last.fm 
(en) Olivia Holt på Genius — sangtekster 
(en) Olivia Holt på AllMusic 
Olivia Holt på Twitter 
Olivia Holt på Facebook 
Olivia Holt på Instagram 
Olivia Holt på YouTube 
Olivia Holt på YouTube 
Olivia Holt på TikTok